't Is vastelaovendj
Trögk nao Bieëgdje.

Teks 
Ich kós miene pap, oeame Ties, oeame Sef en Piet van Klaos huere.
Ze haje vergadering hiej, bie ós oppe sjtal.
Zaege en tummere en herrie en nemes móg sjtuere
Zinge en sjliljere, grauwele, en eine houp sjaele kal.

En ós meuderke, tante Nel, tante Mie, die woeare inne käöke
't Nèjmesjieën drèjdje mer door en sjèjdje neet oet.
Sjtrieke en perse, de pekskes die mógte neet kräöke
En tössedoor oeate ze zjwartbroead, mèt werme kreboet.

Want 't is vastelaovendj (vastelaovendj)
Väör de rest efkes nieks (efkes nieks)
Allein vastelaovend, (vastelaovendj)
Jao det is get sjieks (zoea get sjieks)
't is vastelaovendj (vastelaovendj)
Väör de rest efkes nieks (efkes nieks)
Allein vastelaovend, (vastelaovendj)
Det is get unieks. (zoea uniek)

En de bekker, de sjlechter, de boerebóndj, die woeare gesjloeate.
En nemes dae maakdje zich drök, 't ging van allein
En gans 't dörp haaj d'r echt zin inne, mezieëk oppe sjtraote
Want väör ederein is vastelaovendj, väör groeat en väör klein.

Limburgish